open-index/open-wikipedia-markdown huggingface dataset:
Jonavos tiltas

**Jonavos tiltas** – tiltas per Neries upę, Jonavos miesto pietinėje dalyje, 0,5 km žemiau Jonavos Neries salos. Greta, kairiajame krante, driekiasi magistralė . Pastatytas 1914 m. kaip privatus, priklausė žydams: norint pravažiuoti, reikėjo sumokėti mokestį. Šiuo metu tiltu vyksta intensyvus eismas, kadangi jungia miesto centrą su magistrale A6, jungiančia su Kaunu.

## Tilto rekonstrukcija

2013 m. vyko 1956 m. pastatyto tilto rekonstrukcija, todėl kelias per šį tiltą buvo uždarytas, nukreipiant eismą kelių kilometrų apylanka per Taurostos tiltą (ties AB Achema). Pėstiesiems buvo leidžiama vaikščioti ir vykdomų darbų metu.

Darbai pradėti gegužę, o artėjant metų pabaigai užbaigta tilto gelžbetoninės perdangos renovacija. Tilto rekonstrukcijai Lietuvos automobilių kelių direkcija skyrė 7,6 mln. litų, o rangos darbų konkursą laimėjo AB „Kauno tiltai“. Iki šiol beveik 60-ies metų tiltas per visą savo tarnavimo laikotarpį nė karto nebuvo rekonstruotas.

Metalinė tilto perdanga buvo praplatinta ir padengta atmosferos poveikiui atsparia antikorozine danga, rekonstruoti kiti tilto perdangos elementai: hidroizoliacija, deformaciniai pjūviai, turėkliniai blokai. Paklota nauja asfaltbetonio danga. Tilto važiuojamoji dalis išplatinta iki 7 m, abiejose tilto pusėse esantys pėsčiųjų takai – iki 1,5 m. Taip pat suremontuotos tilto atramos, sumontuoti nauji plieniniai apsauginiai atitvarai, apšvietimo stulpai. Buvo atsižvelgta į statinio autentiką, todėl senieji ketaus turėklai, priklausantys kultūros paveldui, buvo išsaugoti ir rekonstruoti. Sutvarkytos tilto prieigos: šlaitai prie upės atnaujinti ir apsėti žole, po tiltu – sutvirtinti gelžbetoninėmis plokštėmis. Tiltas taip pat pritaikytas neįgaliųjų poreikiams.

## Literatūra

* Darius Klibavičius. Jonavos tiltai // Jonavos rajono laikraštis „Naujienos“.- 2000 m. liepos 11 d., p. 4.

## Šaltiniai
CSI: Kriminalistai

**CSI: Kriminalistai** () – JAV kriminalinis-draminis serialas, pasakojantis apie Las Vegaso kriminalinių tyrimų laboratoriją. Serialo premjera įvyko 2000 m. spalio 6 d.

Iki šeštojo sezono serialo žiūrovų reitingai siekė 30 mln. 7–9 sezonų žiūrovų auditoriją sudarė 20< žiūrovų. Šiuo metu auditorija svyruoja nuo 10 iki 20 mln. žiūrovų. Svarstoma serialo pabaiga – 2012–2015 m. Pažymėtina, kad CSI populiarumas smuko, kai iš serialo pasitraukė vienas pagrindinių aktorių (Viljamas Petersenas), vaidinusių CSI departamento vadovą Gilą Grisomą (jį pakeitė Lorencas Fišbernas).

## Taip pat skaitykite

* 
* 

## Nuorodos
* Oficiali svetainė (CBS)
Mikierių tiltas

**Mikierių tiltas** (darba ***Beždžionių tiltas***) – pėsčiųjų tiltas per Šventąją Mikieriuose, Anykščių raj., jungiantis Mikierius ir Inkūnus. Viename krante – prie Šimonių girios įsikūrusi miškų ūkio gyvenvietė, girininkija, mokykla, medicinos punktas, kitame krante – Inkūnų bažnyčia, kapinaitės.

## Tilto duomenys

Tiltas yra 80 m ilgio, 1,20 m pločio. Jį laiko 8 m aukščio plieniniai vamzdžiai – pilonai ir plieniniai lynai. Tiltas yra pakibęs aukštai virš vandens, todėl jam nekelia grėsmės aukštas vanduo ar ledonešis. Kiekvienas tilto kvadratinis metras gali atlaikyti 500 kilogramų svorį.

Tiltą suprojektavo AB „Kelprojektas“ (projekto vadovas Darius Žickis), pastatė tiltų statybos įmonė UAB „Tilsta“. Statybos trukmė – 1 mėn. ir 2 sav.

## Istorija

1973 m. šioje vietoje Vilniaus miško chemijos ūkio Ignalinos baro pušų sakintojai pastatė savo poreikiams medinį pakabinamą tiltą. Tiltą vietiniai gyventojai praminė „beždžionių lieptu“. Tiltas kentėjo nuo pavasarinių potvynių, jį apgadindavo plaukiantys ledai. Nors gyventojai „beždžionių lieptą“ vis paremontuodavo, patvarkydavo, tačiau ilgainiui statinys tapo nesaugus. Valstybinės tiltų inspekcijos ir Anykščių rajono savivaldybės pareigūnams nustačius, kad medinio tilto konstrukcijos visiškai susidėvėjusios, yra avarinės būklės, tiltas 2001 m. buvo nugriautas. Apie aštuoniasdešimt vietinių gyventojų liko atskirti. Norint patekti į kaimą, esantį anapus upės, reikėdavo aplinkui sukarti daugiau nei 20 kilometrų.

Juozo Vitkaus inžinerijos bataliono perkėlų kuopos kariškiai buvo sumontavę 60 t keliamosios galios pontoninį tiltą. Tačiau atėjus rudeniui, tiltas buvo išmontuotas, nes galėjo upėje įšalti. 2002 m. iš sijų ir plieninių lynų konstrukcijų pastatytas naujas tiltas.

## Nuorodos

* Ir tiltas, ir bendruomenės centras
PvP

**PvP** arba **Player(s) versus player(s)** () – terminas, naudojamas internetiniuose žaidimuose, pvz., MMORPG ir MUD arba kituose kompiuteriniuose vaidmenų žaidimuose nusakyti žaidėjo kovai prieš kitus žaidėjus. Norint nusakyti žaidėjo kovą prieš kompiuterio valdomus oponentus (aplinką) naudojamas terminas PvE. Abu terminai dažnai yra naudojami tuose pačiuose žaidimuose, ypač MMORPG, MUD ir kituose kompiuterinių vaidmenų žaidimuose. PvP terminas gali būti plačiai naudojamas visuose žaidimuose, kuriuose yra žaidėjų tarpusavio kova, varžymasis. PvP žaidimo režimas dažnai laikomas prieštaringu, kadangi jo metu patyrę žaidėjai gali lengvai nužudyti nepatyrusius. Pakartotinai nuo žaidimo senbuvių nukenčiantys naujokai gali prarasti susidomėjimą tęsti žaidimą.

## Šaltiniai
Taurostos tiltas

**Taurostos tiltas** – tiltas per Neries upę, esantis Gudžioniuose, apie 2 kilometrus nutolęs nuo Jonavos miesto centro, nutolęs apie 300 m nuo AB „Achema“ pramoninio komplekso Jonalaukio kaime. Greta važiuojamosios dalies per tiltą taip pat veda takai, skirti pėstiesiems bei dviratininkams, atskirti bordiūrais (paaukštinta atrama). Pavadintas upės Taurostos vardu, kadangi iš Kauno pusės tilto link tęsiasi Taurostos gatvė.

Artimiausias tiltas pasroviui yra Jonavos geležinkelio tiltas, prieš srovę – kelio  4 km tiltas (ties Verkšionimis), prieš kurį veikia sezoninis Padalių-Čiobiškio keltas.

## Istorija
Taurostos tiltas buvo pastatytas 1986 m. Juo buvo nukreipti respublikinės magistralės  automobilių srautai, ėję per miesto centrą – Jonavos tiltu (taip buvo sumažinta miesto centro tarša). Nuo tilto Jonavos miesto centro link veda asfaltuotas dviračių takas; tako pradžios (nuo Taurostos tilto pusės) asfaltavimo darbus 2006 m. finansavo AB „Achema“.

## Literatūra
* Darius Klibavičius. Jonavos tiltai // Jonavos rajono laikraštis „Naujienos“. – 2000 m. liepos 11 d., p. 4.


Vaizdas:Taurostos tiltas.jpg|Vaizdas ant tilto
Vaizdas:Taurosta, tiltas.JPG|Tiltas „Achemos“ fone
Keltiškasis kryžius

**Keltiškasis kryžius** – charakteringas keltiškosios krikščionybės simbolis, kryžius su žiedu.

Keltų apgyvendintuose Airijos ir Didžiosios Britanijos regionuose šie kryžiai pradėti statyti ne vėliau, kaip VII amžiuje. Kai kuriuose būdavo išraižytos runos.

Airijoje populiarus mitas, teigiantis, kad šį kryžių sukūrė Šv. Patrikas, kai atvertinėjo pagonis į krikščionybę. Tikima, kad jis susiejo krikščionybės simbolį kryžių su pagonių saulės simboliu – apskritimu.

Šiais laikais keltų kryžius yra dažnai laikomas ir kraštutinio nacionalizmo bei rasizmo simboliu.

## Nuorodos
Brenus

**Brenus** (*Brennus*) – galų lyderis, 387 m. pr. m. e. su savo armija užpuolęs ir užėmęs beveik visą Romą, išskyrus Kapitolijaus kalvą (Alijos mūšis).

Romėnai bandė sumokėti galams, kad šie pasitrauktų, ir siūlė tūkstantį svarų aukso. Prasidėjo ginčas tarp keltų ir romėnų dėl tikslaus aukso kiekio, už kurį įsibrovėliai pasitrauktų. Tai davė laiko Markui Furijui Kamilui surinkti armiją ir užpulti galus. Pirmame mūšyje Romos gatvėse galai buvo įveikti ir išstumti iš miesto. Antrajame mūšyje romėnai juos įveikė galutinai. Už šį žygį Kamilas gavo „Antrojo Respublikos įkūrėjo“ ir „Tėvynės tėvo“ (*[[Patter Patriae]]*) titulus.

Egzistuoja įvairios su Brenumi susijusios spekuliacijos. Viena teigia, kad čia ne vardas, o titulas (pavyzdžiui, yra žinomas kitas galų Brenus, III a. pr. m. e. puolęs graikus). Taip pat yra teorija, teigianti, kad Brenus bendradarbiavo su Dionizu iš Syrakūzų, kuris siekė kontroliuoti visą Siciliją (tuo metu Mesana turėjo stiprius ryšius su Roma).
Kambrų kalba

**Kambrų kalba** yra išnykusi britų kalbų grupės keltų kalba, kuria kalbėta Anglijos Kambro grafystėje, Lankašyre, dalyje Nortumbrijos ir Jorkšyro bei Škotijos Loulende (*Lowlands*), t. y. teritorijoje, kuri senovėje vadinta *[[Hen Ogledd]]*. Vietovių pavadinimai rodo, kad šia kalba galėjo būti kalbama ir toliau į pietus. Daugelis kalbininkų mano, kad kalba išnyko XI a., po to, kai nepriklausoma Stratklaido karalystė buvo įjungta į Škotijos karalystę.

Pagrindinis klausimas, susijęs su kambrų kalbos statusu, yra abejonė, ar kambrų kalba išvis gali būti laikoma atskira kalba. Šiaurinė valų kalbos paplitimo teritorija nuo valų kalba kalbančių Velso karalysčių greičiausiai buvo izoliuota po Česterio mūšio 616 m., po kurio buvo įtvirtinta Nortumbrijos kontrolė Lankašyre ir Češyre. Dabar neįmanoma nustatyti, kiek laiko britų kalba išliko šiose užkariautose teritorijose (nors keltiški vietovių pavadinimai aplink Viganą rodo, kad čia galėjo gana ilgai išlikti atskirų kalbos paplitimo arealų) ir kalbos kaita buvo perduodama tarp šiaurės valų kalbos teritorijos ir Velse naudotos valų kalbos.

Kalbinių faktų skurdumas reiškia, kad kambrų kalbos skirtumas nuo valų kalbos yra daugiau spėjamas nei įrodytas.

## Nuorodos
* 
* 
*
Jovaras Mažeikiai

**Mažeikių „Jovaras“** – Lietuvos futbolo komanda iš Mažeikių.

## Istorija

1990 m. FK Atmosfera (1973) klubo pagrindu įkurtas naujas futbolo klubas **Jovaras**. **Jovaras** paveldėjo iš **FK Atmosferos** vietą Aukščiausioje lygoje ir žaidė joje kelis sezonus.

1990 m. žaidė Baltijos lygoje kartu su stipriausiomis Latvijos, Estijos komandomis. Baltijos lygoje buvo penktoje vietoje. Šis pasiekimas leido komandai dalyvauti finaliniame etape dėl Lietuvos čempionų vardo. Keturios geriausios Baltijos lygoje dalyvavusios komandos jėgas išmėgino su Lietuvos pirmenybėse dalyvavusiomis ir pirmas keturias vietas užėmusiomis komandomis. Lemiamos kovos dėl Lietuvos čempionų vardo mažeikiškiams susiklostė nepalankiai. ketvirtfinalyje jų varžovais buvo Panerys Vilnius. Vienas rungtynes minimalia persvara laimėjo vilniečiai (1:0), o atsakomosiose rungtynėse po pagrindinio laiko pirmavo mažeikiškiai 1:0. Pagal rungtynių reglamentą jos buvo pratęstos, kad išsiaiškinti nugalėtoją. Vilniečiai sugebėjo įmušti įvartį. Rungtynės baigėsi lygiosiomis 1:1, o tai reiškė, kad į pusfinalį pateko Panerys Vilnius. 1990 m. su kitomis, pralaimėjusiomis ketvirtfinalio rungtynes, komandomis pasidalino 5-8 vietas.

1991 m. Lietuvos lygoje užimta tik 12 vieta.

1991/1992 m. pirmenybėse liko 9 vietoje. 1992 m. balandžio mėn. pervadintas **SK „Mažeikiai“**. 

Komandos vadovybė ieškojo paramos. Kreipėsi į žinoma verslininką Romą Marcinkevčių.

1992 m. rugsėjo mėn. buvo įkurtas naujas klubas ir pavadintas pagrindinio rėmėjo, verslininko Romo Marcinkevičiaus garbei ROMAR Mažeikiai. 

1995 m. žlugus ROMAR`ui įkurtas FK Mažeikiai. **Jovaras** pusmetį vadinosi **SK „Mažeikiai“** vardu, bet nederėtų šios komandos tapatinti su FK Mažeikiai. 

## Pasiekimai
* **Aukščiausia lyga (D1):**
: 5-8 vietos : 1990 m.
* **[[LFF taurė]]**
: pusfinalis: 1990

## Sezonai

|}

## Treneriai
* nežinoma

## Šaltiniai

## Nuorodos
Kareda Kaunas

:: *Iki 2000 m. klubas veikė Šiauliuose ir žinomas kaip Šiaulių „Kareda“ ([[FK Kareda]]) komanda.*

**Futbolo klubas „Kareda“** – buvęs Lietuvos futbolo klubas, iki 2000 m. veikęs Šiauliuose, vėliau perkeltas į Kauną.

## Istorija

Klubo ištakos yra Šiauliuose, bet kai šiauliečių klubas pateko į finansinę duobę, buvo ieškoma sprendimų.
### [[2000]]–[[2003]]
Prieš 2000 m. sezoną „Karedos“ klubas buvo parduotas ir persikėlė į Kauną. Kadangi jo šeimininku tapo Vladimiras Romanovas, kuriam tuo metu priklausė FBK Kaunas, todėl klubas pasibaigus čempionatui jis buvo nužemintas į žemesnę pakopą. Pats šeimininkas norėjo, kad abu klubai dalyvautų Aukščiausioje lygoje, bet tam pasipriešino futbolo visuomenė ir LFF neleido dviejų klubų, priklausančių tam pačiam asmeniui, į vieną lygą.

Kauno „Kareda“ Pirmoje lygoje žaidė iki 2003 m. vasaros. Galiausiai šis darinys (Kauno Kareda) buvo likviduotas, komanda išformuota.

## Stadionas
Namų rungtynes Kauno „Kareda“ žaidė „Kariuomenės“ stadione. Jo talpa buvo tūkstantis žiūrovų. Kariuomenės stadionas buvo Kauno pietryčiuose, Aukštojoje Panemunėje.

## Pasiekimai
Kauno „Kareda“ aukščiausioje šalies lygoje praleido vieną sezoną (2000 m.) ir užėmė penktą vietą.

LFF taurės turnyre geriausias pasiekimas buvo ketvirtfinalis (2000–2001 m.).

## Sezonai

|}

## Dubleriai

|}

## Šaltiniai

## Nuorodos
Sosių miškas

**Sosių miškas** yra Kėdainių rajono šiaurėje, į pietvakarius nuo Surviliškio. Pietuose siekia Naujųjų Lažų kaimą, senovėje siekė Liaudės upės krantus, ties Paberže, Užupe, Lažais, Bakainiais ir Surviliškiu. Ant Liaudės upelio įtekančio į Nevėžį yra įsikūrus Užupės amatininkų gyvenvietė, senovėje vadinta karališkuoju kaimu, nes jis priklausė karaliui, ir čia žmonėms nereikėjo eiti lažo. Miškas taip pat vadinosi karališkuoju ir miško pavadinimas **Sosiai** kilo nuo lenkiškojo karalių pavadinimo Saksai. Pokariu Sosių miške veikė Vyčio apygardos, Krištaponio partizanų rinktinės partizanai.

Sosių miškas yra Kruosto ir Liaudės vandenskyroje – teka Žalčiupys, Viešnautas. Žemas, pelkėtas, auga daugiausia eglynai ir beržynai. Prie miško įsikūrę Naujieji Lažai, Naujieji Bakainiai, Jogniškiai, Puodžiai, Alksnupiai.

## Šaltiniai
Žalgiris Kaunas

**Žalgiris Kaunas** vardu žaidė kelios Kauno komandos įvairiais laikotarpiais:

* Žalgiris Kaunas (1945) 1945–1947 m.;
* Lokomotyvas Kaunas (kaip *GSK Žalgiris*) 1948 m.;
* FBK Kaunas 1999 m.;
* Kauno Žalgiris nuo 2016 m.
CSI: Majamis

**CSI: Majamis** () – JAV kriminalinis-draminis serialas, pasakojantis apie Majamio policijos departamento teismo tyrėjus, tiriančius neįprastas mirtis bei nusikaltimus. Tai „“ atmaina.

## Veikėjai

* Leitenantas Horacijus Keinas (David Caruso) – Majamio–Deido kriminalistikos laboratorijos viršininkas, buvęs Niujorko policijos departamento Žmogžudysčių skyriaus detektyvas, teismo ekspertizės analitikas ir buvęs išminuotojų būrio pareigūnas.
* Leitenantė Kali Dukein (Emily Procter) – Horacijaus pavaduotoja, balistikos eskpertė.
* Rajanas Vulfas (Jonathan Togo) – buvęs policijos pareigūnas, šaunamųjų ginklų ekspertas.
* Seržantas Frenkas Tripas (Rex Linn) – Majamio–Deido policijos departamento Žmogžudysčių skyriaus detektyvas.
* Natalija Boa Vista – DNR analitikė, kuriai, iki prisidedant prie Horacijaus Keino tyrėjų grupės, buvo leidžiama dirbti tik su užšaldytomis ir neišspręstomis bylomis.
* Erikas Delkas – pirštų atspaudų ir narkotikų ekspertas, kubietės ir rusų karininko sūnus. Tirdamas bylas pasižymėjo kaip nardymo po vandeniu specialistas. Jo karjerai iškyla pavojus, kai jis sulaikomas už neteisėtą narkotikų laikymą; vėliau paaiškėja, kad narkotikai buvę skirti Delko seseriai Marisol leukemijos skausmams numalšinti. Per Marisol ir Horacijaus vestuves ją nušauna „Mala Noče“ snaiperis. Tirdamas moters pagrobimą buvo beveik mirtinai pašautas į galvą, prarado atmintį ir kai kuriuos darbo laboratorijoje ir nusikaltimų vietose įgūdžius. Atsibudęs iš komos Erikas prisipažįsta mylintis Kali Dukein. Komanda išsiaiškina, kad tikrasis Eriko tėvas yra iš Kubos ir nori nužudyti Eriką. Stengdamasis padėti tėvui, jis dar kartą netyčia peršaunamas Kali. Aštuntajame sezone aktorius Adamas Rodrigesas neturėjo pastovaus vaidmens, jį epizoduose vis pakeisdavo buvės CSI tyrėjas Džesis Kordosa. Aštunto sezono pabaigoje Erikas palieka CSI komandą. 2010 m. vasario 19 d. buvo pranešta apie reguliarius Rodrigeso pasirodymus seriale.

## Taip pat skaitykite
* 
* 

## Nuorodos
* Oficiali svetainė (CBS)
CSI: Niujorkas

**CSI: Niujorkas** () – JAV kriminalinis-draminis serialas, pasakojantis apie Niujorko kriminalinių tyrimų laboratoriją. Serialo premjera įvyko 2004 m. rugsėjo 22 d. Serialas, nuo kitų CSI serialų skiriasi žiauresniu scenarijumi. Lietuvoje rodomas per TV6.

## Veikėjai

## Taip pat skaitykite
* 
* 

## Nuorodos
* Oficiali svetainė (CBS)
JR Klaipėda

**JR Klaipėda** – buvęs Lietuvos futbolo klubas iš Klaipėdos.

## Istorija

Komanda įkurta 1993 m. kaip „Joginta“. Jau debiutiniame sezone 1994 m. ji laimėjo II lygą ir pateko į I lygą, kurioje užėmė 11 vietą. Netrukus, 1995 m. vasarą, „Jogintos“ pagrindu buvo suburtas Klaipėdos futbolo klubas, kuris startavo aukščiausiosios lygos varžybose. 1996 m. pradžioje komanda tapo jaunimo rinktine „Klaipėda“, o sezonui pasibaigus 1996 m. vasarą ji iširo.

## Sezonai

|}

## Nuorodos
Arekipos departamentas

**Arekipos departamentas** (, ) – departamentas Peru pietinėje dalyje. Šiaurėje ribojasi su Ikos, Ajakučo, Apurimako ir Kusko departamentais, rytuose – su Puno departamentu, pietuose – su Mokegvos departamentu. Vakarinę dalį skalauja Ramusis vandenynas. Sostinė – Arekipa.

## Istorija
Archeologiniai radiniai liudija, kad Arekipos departamentas gyvenamas jau 8000 metų. Pirmoji čia suklestėjo Vario kultūra, vėliau juos pakeitė Čurajono kultūros žmonės, o šiauriniuose slėniuos vykstėsi Čukibambos kultūra. Pasak inkų legendos, Arekipos miestą įkūrė ketvirtasis inka Maita Kapakas. Nors jis su daugeliu žmonių persikėlė į kitą vietą, buvo dalis norėjusių pasilikti. Nuo to kilo miesto pavadinimas – *ari qipay* kečujų kalba reiškia „taip, pasiliksime“. Konkistos laikotarpiu įkurta daugelis miestų.

## Geografija
Didžiąją teritorijos dalį užima Andų kalnai ir vulkaninės plynaukštės, kertamos gilių kanjonų (jų tarpe – giliausias pasaulyje Kolkos kanjonas). Departamente yra keletas ugnikalnių – Misti, Čačanis, Pikču Pikču, Mismi, Solimana ir Koropuna (6305 m – aukščiausia departamento vieta), taip pat iškilusios Ampato, Ualkaualkos viršukalnės. Pakrantėse vyrauja plynaukštės ir kopos, charakteringos Arekipos dykumoms. Netoli kranto yra nedidelės Orniljoso, Blankos, Kaskos ir Saragosos salos. Upės priklauso tiek Ramiojo vandenyno, tiek Amazonės baseinams; svarbiausios – Okonija, Jauka, Kamana, Kilka. Didžiausi ežerai – Mururukos ir Salinaso lagūnos.

## Ekonomika
Arekipos departamentas – pietinės Peru ekonominis centras. Auginami apelsinai, ryžiai, svogūnai, alyvuogės, įvairūs vaisiai. Avių, galvijų, alpakų auginimas. Yra svarbūs vario (Sero Verdėje), sidabro (Kailjomoje), geležies (Akari) telkiniai. Maisto (pieno, alaus, šokolado, gėrimų), cemento, tekstilės, odos pramonė. Pagrindinė Čarkani hidroelektrinė yra ant Čili upės.

## Turizmas
Arekipos departamentas yra vienas svarbiausių pietinės Peru turistinių centrų. Čia turistus traukia Misti ugnikalnis, senoviniai malūnai (Sabandijoje), terminiai šaltiniai (Juroje), andalūziško tipo alėjos (Janavaroje), Kolkos kanjonas su stulbinančiais kondorų skrydžiais. Taip pat svarbūs turistiniai objektai yra Toro Muerto petroglifai, Kotavasi kanjonas, kolonijinis Arekipos miestas, Ugnikalnių slėnis (*Valle de los Volcanes*) su 80-čia nedidelių ugnikalnių, sukuriančių Mėnulio peizažą, Lagunas de Mejía nacionalinis draustinis, kurime saugojama vandenyno pakrančių gamta, Sumbajaus urvas su paleolito laikų radiniais, *Piedras de Imata* suakmenėjęs miškas.

## Administracinis skirstymas
Arekipos departamentas padalintas į 8 provincijas ir 109 departamentus (skliaustuose pateikta sostinė).
* Arekipos provincija (Arekipa)
* Kamanos provincija (Kamana)
* Karavelio provincija (Karavelis)
* Kastilijos provincija (Aplao)
* Kailjomos provincija (Čivajus)
* Kondesujoso provincija (Čukibamba)
* Islajaus provincija (Moljendas)
* La Uniono provincija (Kotavasis)
Lietuvos rankinio lyga

**[[Lietuva|Lietuvos]] [[rankinis|rankinio]] lyga (LRL)** – aukščiausia Lietuvos vyrų rankinio lyga. Lyga buvo įkurta 1992 m. Lygoje žaidžia aštuonis komandos iš visos Lietuvos.

## Komandos
* Alytaus Almeida-Stronglasas
* Kauno Granitas
* Klaipėdos Dragūnas
* Panevėžio HC Grifas-KKSC
* Šiaulių SM Dubysa
* Utenos HC Utena
* Vilniaus VHC Šviesa
* Vilniaus HC Vilnius

## Nugalėtojai

* 1990: Kauno Granitas
* 1991: Kauno Granitas
* 1992: Kauno Granitas
* 1993: Kauno Granitas
* 1994: Kauno Granitas
* 1995: Kauno Granitas
* 1996: Kauno Granitas
* 1997: Kauno Granitas
* 1998: Kauno Granitas
* 1999: Kauno Granitas
* 2000: Kauno Granitas
* 2001: Kauno Granitas
* 2002: Kauno Granitas
* 2003: Kauno Granitas
* 2004: Kauno Granitas
* 2005: Kauno Granitas
* 2006: Panevėžio Viking-Malt
* 2007: Panevėžio Viking-Malt
* 2008: Kauno Granitas
* 2009: Kauno Granitas
* 2010: Klaipėdos Dragūnas
* 2011: Klaipėdos Dragūnas
* 2012: Klaipėdos Žemaitija-Dragūnas
* 2013: Klaipėdos Dragūnas
* 2014: Klaipėdos Dragūnas
* 2015: Klaipėdos Dragūnas
* 2016: Alytaus Almeida-Stronglasas
* 2017: Klaipėdos Dragūnas
* 2018: Klaipėdos Dragūnas
* 2019: Klaipėdos Dragūnas
* 2020: *atšaukta*
* 2020–2021: Vilniaus VHC Šviesa

## Nuorodos
* Oficialus Lietuvos rankinio lygos puslapis 
* Oficialus Lietuvos rankinio federacijos puslapis
Albanijos futbolo supertaurė

**Albanijos futbolo supertaurė** () – Albanijos futbolo trofėjus, dėl kurio varžosi  ir  laimėję klubai. Taurės laimėtojas paaiškėja vieneriose rungtynėse, rungtynės vyksta sostinėje Tiranoje.

## Istorija

Turnyras įsteigtas 1989 m. pagal Europos šalių futbolo tradiciją. Iki 2000 m. trofėjus nebuvo skiriamas, jeigu dublį (čempionatą ir taurę) laimėdavo ta pati komanda, bet po to dublio laimėtojai susitinka su taurės finalininkais.

## Nugalėtojai

1989–2024 m. supertaurę iš viso yra laimėjusios 12 komandų, tarp jų sėkmingiausia – KF Tirana (12 kartų).

|-
| KF Tirane || 12 || 1994, 2000, 2002, 2003, 2005, 2006, 2007, 2009, 2011, 2012, 2017, 2022
|-
| Skenderbeu Korce || 3 || 2013, 2014, 2018
|-
| Partizani Tirane || 3 || 2004, 2019, 2023
|-
| Dinamo Tirane || 2 || 1989, 2008
|-
| Vllaznia Shkoder || 2 || 1998, 2001
|-
| Teuta Durres || 2 || 2020, 2021
|-
| Flamurtari Vlore || 2 || 1990, 1991
|-
| KS Lac || 1 || 2015
|-
| FK Kukes || 1 || 2016
|-
| KF Elbasan || 1 || 1992
|-
| Besa Kavaje || 1 || 2010
|-
| Egnatia Rrogozhine || 1 || 2024
|}

## Rungtynės

|-
|  (vyko 1990) || Dinamo Tirane || 17 Nentori Tirane || 2-0 
|-
|  (vyko 1991) || Flamurtari Vlore || Dinamo Tirane || 3-3 (baud. 5-4)
|-
|  (vyko 1992) || Flamurtari Vlore || Partizani Tirane || 1-0
|-
|  (vyko 1993) || KS Elbasan || Vllaznia Shkoder || 3-2 (prat.)
|-
| 1993 m. || colspan=3 | Nevyko
|-
|  (vyko 1995) || SK Tirane || Teuta Durres || 1-0 
|-
| 1995–1997 m. || colspan=3 | Nevyko
|-
|  || Vllaznia Shkoder || Apolonia Fier || 1-1 (baud. 5-4)
|-
|  || colspan=3 | Nevyko
|-
|  (vyko 2001) || SK Tirane || Teuta Durres || 1-0 
|-
|  || Vllaznia Shkoder || SK Tirane || 2-1 
|-
|  || SK Tirane || Dinamo Tirane || 6-0 
|-
|  || SK Tirane || Dinamo Tirane || 3-0 
|-
|  || Partizani Tirane || SK Tirane || 2-0 
|-
|  || SK Tirane || Teuta Durres || 0-0 (baud. 5-4)
|-
|  || SK Tirane || KS Elbasan || 2-0 
|-
|  || SK Tirane || Besa Kavaje || 4-2
|-
|  || Dinamo Tirane || Vllaznia Shkoder || 2-0
|-
|  || SK Tirane || Flamurtari Vlore || 1-0
|-
|  || Besa Kavaje || Dinamo Tirane || 3-1
|-
|  || KF Tirane || Skenderbeu Korce || 1-0
|-
|  || KF Tirana || Skënderbeu Korçë || 2-1
|-
|  || Skënderbeu Korçë ||	KF Laçi || 1-1 (baud. 4-3)
|-
|  || Skënderbeu Korçë || Flamurtari FC || 1-0
|-
|  || KF Laçi || Skënderbeu Korçë || 2-2 (baud. 8-7)
|-
|  || FK Kukësi || Skënderbeu Korçë || 3-1
|-
|  || KF Tirana || FK Kukësi || 1-0
|-
|  || Skënderbeu Korçë || KF Laçi || 3-2
|-
|  || Partizani Tirana || FK Kukësi || 4-2 (prat.)
|-
|  || KF Teuta Durrës || KF Tirana || 2-1
|-
|  || Teuta Durres || Vllaznia Shkoder || 3-0
|-
|  || KF Tirana || Vllaznia Shkoder || 3-2
|-
|  || Partizani Tirane || Egnatia Rrogozhine || 1-0
|-
|  || Egnatia Rrogozhine || FK Kukes || 2-0
|}

## Nuorodos
* Albania - List of Super Cup Finals (Rsssf.org)
* Super Cup archive (Flashscore.com)
* Albania - La Supercoppa (Calciomondialeweb.it)
* Albanian Supercup (Sofascore.com)
KS Lushnja

**Liušnės KS** – Albanijos futbolo klubas  iš Liušnės.

## Istorija
Klubas įkurtas 1926 m.

## Emblema

Vaizdas:LushnjaKS.png|Senoji emblema
Vaizdas:KS Lushnja L.png|Dabartinė emblema


## Pasiekimai

## Sezonai

|}

## Išnašos

## Nuorodos
* RSSSF duomenų bazė
Martin Axén

**Karl Martin Axén** (gimė 1973 balandžio 1, Uråsa, Švedijoje) – Švedijos glamroko grupės *[[The Ark]]* gitaristas.

Axen nuo 4 iki 7 metų amžiaus su šeima gyveno Kenijoje. Būdamas 8 metų pradėjo mokytis groti gitara, tačiau nutraukė pamokas. Vėl ėmė groti būdamas paaugliu. 1997 jis oficialiai prisijungė prie grupės *[[The Ark]]*. Taip pat Martin priklauso *[[The Ark]]* projektui Stereo Explosion.
Greatest Hits: My Prerogative

**„Greatest Hits: My Prerogative“** yra pirmoji Amerikos pop muzikos atlikėjos Britney Spears didžiausių hitų kolekcija. Albume yra didžioji dalis visų Spears hitų: pradedant „… Baby One More Time“ ir baigiant „Outrageous“. Taip pat trys naujos dainos: perdainuotas Bobby Brown’o hitas „My Prerogative“, anksčiau neišleista „Do Somethin'“ bei „I’ve Just Begun (Having My Fun)“. Pirmosios dvi vėliau buvo išleistos kaip singlai, o „I’ve Just Begun (Having My Fun)“ dar 2004 vasarą buvo platinama internete.

## Dainos
# My Prerogative
# Toxic
# I’m A Slave 4 U
# Oops!… I Did It Again
# Me Against the Music (Daina atlikta kartu su Madonna)
# Stronger
# Everytime
# Baby One More Time
# (You Drive Me) Crazy
# Boys (Feat. Pharell Williams) (Co-Ed Remix)
# Sometimes
# Overprotected
# Lucky
# Outrageous
# Born To Make You Happy
# I Love Rock 'N' Roll
# I’m Not A Girl, Not Yet A Woman
# I’ve Just Begun (Having My Fun)
# Do Somethin'
# Don’t Let Me Be the Last to Know (Papildoma)

## Singlai
# I’ve Just Begun (Having My Fun) (Išleistas Internete: 2004 m. vasarą)
# My Prerogative (Išleistas: 2004 m. lapkričio 1 d.)
# Chris Cox Megamix (Išleistas: 2004 m. gruodžio 28 d.)
# Do Somethin' (Išleistas: 2005 m. vasario 13 d.)

## Pasiekimai
B in the Mix: The Remixes

**„B in the Mix: The Remixes“** yra pirmasis Amerikos pop muzikos atlikėjos Britney Spears remiksų albumas, išleistas vėlyvą 2005 metų rudenį. Jį sudaro kelių didžiausių dainininkės hitų iš paskutinio studijinio albumo „In The Zone“ remiksai bei viena nauja daina – „And Then We Kiss“. Albumo pasiekimai pasaulio topuose buvo nežymūs. Gal todėl, kad dainininkė albumo išleidimo metu buvo nėščia ir negalėjo reklamuoti savo naujo darbo.

## Dainos
# Toxic (Peter Rauhofer Reconstruction Mix)
# Me Against The Music (Feat. Madonna) (Justice Remix)
# Touch Of My Hand (Bill Hamel Remix)
# Breathe On Me (Jacques Lu Cont’s Thin White Duke Mix)
# I’m A Slave 4 U (Dave Aude Slave Driver Mix)
# And Then We Kiss (Junkie XL Remix)
# Everytime (Valentin Remix)
# Early Mornin' (Jason Nevins Remix)
# Someday (I Will Understand) (Hi-Bias Signature Radio)
# Baby One More Time (Davidson Ospina 2005 Mix)
# Don’t Let Me Be The Last To Know (Hex Hector Club Mix)
# Stronger (Mac Quayle Mixshow Edit) (Papildoma)
# I’m Not A Girl, Not Yet A Woman (Metro Mix) (Papildoma)

## Singlai
# And Then We Kiss (Išleistas tik Azijoje: 2005 m. lapkritis)
Lietuvos laikas

**Lietuvos laikas** – terminas, nusakantis vidutinį saulinį laiką Lietuvoje. Lietuva įeina į Rytų Europos laiko juostą (EET).

Su pasauliniu koordinuotuoju laiku Lietuvos laikas siejasi UTC+2 (GMT+2).

Nors geografiškai penktadalis Lietuvos (vakarinė dalis) patenka į UTC+1 laiko zoną (*CET* – Vidurio Europos laikas), likusi dalis į UTC+2 (Rytų Europos) laiko zoną (ši riba kerta Lietuvos teritoriją tarp Jurbarko ir Tauragės pietuose bei Telšių ir Kuršėnų šiaurėje), tačiau oficialiai Lietuvoje galioja vienas laikas – visa Lietuva priskiriama UTC+2 zonai.

Vasaros laikas Lietuvoje yra UTC+3 (GMT+3).

1998 m. kovo 29 d. Lietuvoje buvo įvestas Vidurio Europos laikas (UTC+1), tačiau 1999 m. spalio 31 d. grąžintas Rytų Europos laikas (UTC+2). Liaudyje tai buvo vadinta „Andrikienės laiku“.
Baikonuro kosmodromas

**Baikonuro kosmodromas**, esantis Kazachstano teritorijoje – pirmas ir didžiausias kosmodromas pasaulyje. Užima 6 717 km² plotą.

Tai yra vienas iš trijų kosmodromų pasaulyje, leidžiančių kosminius aparatus su žmonėmis, be to, iš ten galima paleisti visų tipų nešančiąsias raketas. Tarptautinės Kosminės Stoties orbita buvo parinkta atsižvelgiant į Baikonūro platumą, nes iš ten planuoti vykdyti ir vykdomi svarbiausi skrydžiai į TKS.

Pradėtas statyti 1955 m. sausio 12 d., kosmodromu tapo 1957 m. Tai buvo stambiausias kosmodromas Tarybų Sąjungoje. Po Tarybų Sąjungos žlugimo atiteko Kazachstanui, bet buvo išnuomotas Rusijai iki 2050 metų.
Iš Baikonuro kosmodromo buvo paleistas pirmasis dirbtinis žemės palydovas „Sputnik 1“ ir atliktas pirmas pasaulyje žmogaus skrydis į kosmosą, buvo leidžiami pilotuojami kosminiai erdvėlaiviai „Vostok”, „Voschod”, „Sojuz”, taip pat „Saliut”, „Mir” orbitinės stotys. Čia atliekama 50 procentų visų Rusijos paleidimų ir 100 procentų paleidimų į geostacionarią orbitą.

### Eksploatacija
1957 m. gegužė – eksploatacijos pradžia, nešančiosios raketos „R-7” paleidimas. Spalio 4 d. paleistas pirmasis dirbtinis žemės palydovas „Sputnik 1“. Lapkričio 3 d. paleistas „Sputnik-2” su šunimi, vardu Laika.

1960 m. rugpjūčio 19 d. paleistas „Sputnik-5” su šunimis Belka ir Strelka.

1960 m. spalio 24 d. leidžiant balistinę raketą „R-16” kosmodrome įvyko katastrofa. Mirė 76 kariškiai.

1961 m. balandžio 12 d. paleistas „Vostok-1” – pirmasis kosminis aparatas su žmogumi, J. Gagarinu. Jis apskriejo aplink žemę per 1 valandą 48 minutes.

1987 m. gegužės 15 d. pirmą kartą paleista „Energija” tipo raketa nešėja.

1991–1993 m. – krizės periodas, užėjęs po SSRS žlugimo. Kosmodromui atitekus Kazachstanui, daugelis kariškių ir darbuotojų grįžo į Rusiją. Smarkiai sumažėjo kosminių paleidimų skaičius.

1994 m. – Rusija išsinuomojo kosmodromą.

1997 m. pradėta Baikonuro kosmodromo demilitarizacija.

### Pavadinimo kilmė
„P-7” tipo nešančiųjų raketų, skirtų nešti vandenilinėms bomboms, vėliau tapusių pilotuojamo erdvėlaivio prototipu, bandymams reikėjo naujo poligono. Ieškant vietos buvo atsižvelgta į tokius kriterijus: didelis mažai gyvenamas regionas, kuriame mažai išvystytas žemės ūkis, ir netoliese turi būti geležinkelio linija. Tinkama vieta buvo rasta Kazachstano pusdykumėje, per kurią driekiasi geležinkelio linija, jungianti Maskvą su Taškentu (Uzbekistano sostinė). Būtent ten ir prasidėjo „Penktojo poligono” statybos. Statybos, kodiniu pavadinimu „Taiga”, buvo visiškai slaptos. Tuo pat metu netoli Baikonuro gyvenvietės konspiracijos tikslais pradėtos netikro kosmodromo statybos. Nors visi pastatai ten buvo netikri, jis buvo taip pat stipriai saugomas. Siekiant nuslėpti tikrąją poligono vietą oficialiuose pranešimuose buvo minimas Baikonuras. Galiausiai šis pavadinimas imtas naudoti tikrajam kosmodromui.

## Taip pat skaitykite
* Kuru kosmodromas

## Nuorodos

* Baikonuro istorija
Ramones Mania

**Ramones Mania** – pirmasis JAV pankroko kolektyvo The Ramones geriausių dainų leidinys.

Į jį sudėti kūriniai, pradedant pirmuoju grupės albumu *Ramones* ir baigiant *Halfay to Sanity*. Be populiariausių albumuose išleistų kūrinių yra keletas ypatingų singlų versijų – *Sheena is a Punk Rocker*, *Needles & Pins* ir *Howling at the Moon*, tik singlu išleista *Indian Giver* ir prieš tai niekur neišleista *Rock 'n' Roll High School* versija. Tai yra daugiausiai parduodamas *Ramones* albumas.

## Kūrinių sąrašas
# I Wanna Be Sedated
# Teenage Lobotomy
# Do You Remember Rock 'n' Roll Radio?
# Gimme Gimme Shock Treatment
# Beat on the Brat
# Sheena Is a Punk Rocker
# I Wanna Live
# Pinhead
# Blitzkrieg Bop
# Cretin Hop
# Rockaway Beach
# Commando
# I Wanna Be Your Boyfriend
# Mama's Boy
# Bop 'Til You Drop
# We're a Happy Family
# My Brain Is Hanging Upside Down (Bonzo Goes to Bitburg)
# Outsider
# Psycho Therapy
# Wart Hog
# Animal Boy
# Needles & Pins
# Howling at the Moon (Sha–La–La)
# Somebody Put Something in My Drink
# We Want the Airwaves
# Chinese Rock
# I Just Wanna Have Something to Do
# The KKK Took My Baby Away
# Indian Giver
# Rock 'n' Roll High School
Gabrielė Gailiūtė

**Gabrielė Gailiūtė** (g. 1982 m. liepos 17 d.) – Lietuvos vertėja.

1999 m. baigė Vilniaus jėzuitų gimnaziją, 2003 m. Vilniaus universitete įgijo anglų filologijos bakalauro, o 2005 m. – visuotinės literatūros magistro laipsnį.

Taip pat rašo straipsnius kultūros ir literatūros temomis.

## Vertimai
* David Crystal „Kalbos mirtis“ (Tyto alba, 2005),
* Thomas Pynchon „Skelbiamas nr. 49“ (Lietuvos rašytojų sąjungos leidykla, 2005),
* Nick Cave „Asilė, pamačiusi angelą“ (Tyto alba, 2007),
* Ronan Bennett „Tretieji sąmyšio metai“ (Tyto alba, 2007),
* Ali Smith „Pasaulio viešbutis“ (Baltos lankos, 2007),
* P. C. Cast & Kristin Cast „Pažymėtoji“ (Alma littera,2009),
Rasa Drazdauskienė

**Rasa Drazdauskienė** (g. 1964 m. rugpjūčio 14 d.) – lietuvių vertėja, žurnalistė, knygų apžvalgininkė, literatūros kritikė.

Labiausiai žinoma už Helen Fielding romano "Bridžitos Džouns dienoraštis" vertimą (Alma Littera, 2001).

Kiti svarbesni R. Drazdauskienės versti autoriai – K. Jerome, G. K. Chesterton, Nick Hornby, Peter Ackroyd, Dorothy l. Sayers.

R. Drazdauskienė veda kursus jauniems vertėjams, LTV padeda rengti *Metų knygos rinkimus*, rašo recenzijas ir kultūros apžvalgas spaudoje.

## Išnašos
Tiestas

**Tiestas** graikų mitologijoje – Pelopso, Olimpijos karaliaus ir Hipodamijos sūnus, Pelopijos ir Egisto tėvas. Tiestas ir jo brolis dvynys Atrėjas buvo ištremti iš Olimpijos, nes trokšdami sosto užmušė netikrą brolį Chrisipą. Jie prisiglaudė Mikėnuose, kur užėmė sostą, nesant karaliui Euristėjui, kuris kovojo su herakleidais. Mikėnų karalius jiems laikinai užleido sostą, bet žuvo mūšyje.

Atrėjas pažadėjo geriausią ėriuką paaukoti Artemidei. Ieškodamas jis rado auksinį ėriuką ir liepė žmonai Eropei jį paslėpti nuo deivės. Ji atidavė ėriuką savo meilužiui Tiestui (Atrėjo broliui), kuris įtikino Atrėją, kad tas, kas turi ėriuką, turėtų tapti karaliumi. Tiestas atvedė ėriuką ir pareikalavo sosto.

Atrėjas atgavo sostą pasinaudodamas Hermio patarimu. Tiestas sutiko grąžinti sostą, jei saulė pajudės dangumi atgal. Dzeusas atliko šį žygdarbį ir Atrėjas atgavo sostą ir ištrėmė Tiestą.

Atrėjas sužinojo apie Tiesto ir Eropės santykius ir suplanavo kerštą. Jis užmušė Tiesto sūnus ir juos išvirė išskyrus galvas ir rankas. Jis pavaišino Tiestą jo vaikais ir tyčiojosi su galvomis ir rankomis. Iš čia kilo dabartinė frazė "Tiesto puota" kai kalbama apie žmogienos valgymą.

Orakulas pranešė Tiestui, kad jei jis ir jo dukra Pelopija susilauks sūnaus Egisto, jis nužudys Atrėją. Bet motina paliko Egistą, susigėdusi incesto. Piemuo rado vaiką ir atidavė Atrėjui, kuris jį išaugino kaip savo sūnų. Tik sulaukus pilnametystės Tiestas pranešė sūnui, kad jis yra jo tėvas ir senelis, o Atrėjas yra jo dėdė. Tada Egistas užmušė Atrėją.

Egistas ir Tiestas kartu valdė Mikėnus, ištrėmę Agamemnoną ir Menelają į Spartą, kurios karalius Tindarėjas atidavė jiems į žmonas savo dukras Klitemnestrą ir Helenę. Po Tindarėjo mirties sostas atiteko Menelajui, kuris padėjo Agamemnonui nuversti Egistą ir Tiestą Mikėnuose.

Kai Agamemnonas paliko Mikėnus dėl Trojos karo, Egistas suviliojo jo žmoną ir jie suplanavo sugrįžusį vyrą nužudyti. Jie nužudė ne tik Agamemnoną, bet ir jo meilužę Kasandrą. Po aštuonerių metų į Mikėnus grįžo Agamemnono sūnus Orestas ir su sesers Elektros pagalba užmušė Egistą ir savo motiną Klitemnestrą.

Pavargę nuo kraujo praliejimo dievai atleido Orestui ir nuėmė prakeiksmą nuo Atrėjo šeimos.
Salvė

**Salvė** – šūvis iš kelių ginklų (šautuvų, pabūklų) vienu metu. Salvėmis šaudoma kautynėse arba saliutuojant.

Anksčiau, kol nebuvo kulkosvaidžių, šaudymas salvėmis atstodavo kulkosvaidžių ugnį. Kareivio būrio šaudymas dėtuviniais šautuvais leisdavo efektyviai apšaudyti tolimus taikinius, į kuriuos pataikyti pavieniam šauliui (kol nebuvo snaiperinių šautuvų) būdavo praktiškai neįmanoma. Atskiro šaulio, šaudančio grupėje salvėmis, taiklumas paprastai būna mažesnis, nei šaudant atskirai, kadangi karys priverstas iššauti pagal komandą, net jei nespėjo nusitaikyti, ar laukti komandos, net jei nusitaikė anksčiau (per tą laiką taikinys gali pasislinkti, pavargti šautuvą laikanti ranka). Tačiau bendra pataikymo tikimybė labai padidėja.

Salvėmis šaudydavo pėstininkų daliniai, ginkluoti titnaginiais, pro laibgalį užtaisomais šautuvais. Kadangi šautuvo užtaisymas gana ilgai užtrukdavo, kovos rikiuotė būdavo padalinta į kelias eiles, kurių viena šaudavo, o kitos tuo metu užtaisinėdavo savo ginklus. Taip būdavo užtikrinamas pastovus priešo apšaudymas, kad neliktų laiko tarpų, kai priešas neapšaudomas ir gali imtis kokių netrukdomų veiksmų.

Šaudymo salvėmis pranašumai:
* psichologiškai gąsdina priešą;
* didina tikimybę pataikyti į tolimą taikinį bent viena kulka (kai visi šaudo į tą patį taikinį);
* leidžia kontroliuoti šovinių sunaudojimą;
* šaudant salvėmis artilerijai iš uždarų pozicijų visiems pabūklams perduodami tie patys taikymosi duomenys (pakilimo kampas, nuotolinio sprogdiklio nuostatos ir pan.).

Pabūklai salvėmis šaudo pagal komandą arba automatiškai. Automatiškai gali šaudyti įtvirtinimų (pvz., dotų) ir laivų pabūklai, naudojant elektrinius nuleistukus. Šaudymas salvėmis būdavo labai būdingas laivų kautynėms linijinių laivų laikais, kai laivynai kaudavosi kilvaterinėmis kolonomis.

Šaudymas salvėmis būdingas ir kai kuriems ginklams, pvz.:
* kovinių laivų artilerijos bokštai, turintys dvi, tris ar keturias patrankas;
* povandeninių laivų, kreiserių, eskadrinių minininkų ar torpedų katerių torpediniai aparatai;
* salvinė raketinė artilerija, pvz *Katiuša*, *[[Grad]]*, *Smerč*, *Uragan*, *[[TOS-1 Buratinas|Buratino]]* (TSRS ir Rusija), *M270 MLRS* (JAV), šešiavamzdis minosvaidis *Nebelwerfer* (Vokietija).
Maita Kapakas

**Maita Kapakas** (, ) buvo ketvirtasis sapa inka (Inkų imperijos valdovas) ir Urino dinastijos narys, valdęs apie 1290 m.

Maita Kapakas buvo Ljokės Jupankujo sūnus, turėjo žmoną Mama Tankariy Yachiy. Maita Kapakas savo vietą užleido Tarco Huaman, tačiau po įvykdyto perversmo į valdžią atėjo Maita Kapako pusbrolis Capac Yupanqui.

Maita Kapakas aprašomas kaip narsus karys, kuris užkariavo teritorijas prie Titikakos ežero, Arekipos, Potosi.
Čiornaja Padina

**Čiornaja Padina** (, ), vietos lietuviai vadina **Černapadinė** – kaimas Rusijoje, Saratovo sritis, Jeršovo rajonas, apie 50 km į pietus nuo Jeršovo, prie Malaja Uzenės upelio, apylinkės ir kolūkio centras.

## Istorija

Kaimą įkūrė 1863 m. sukilimo dalyvių tremtinių šeimos, iš įvairių Lietuvos vietų (Utena, Užpaliai, Dusetos, mažiau: Baisogala, Švenčionys, Vilkaviškis ir jų apylinkės) etapu atvarytos ir įkurdintos vadinamojoje Kazachų stepėje. Iš pradžių tremtiniai gyveno žeminėse, vėliau iš molingos žemės pasistatė trobesius, miško medžiagą ir geležį pirkdavo iš Pavolgio vokiečių. Didesnioji tremtinių dalis įsikūrė Čiorna Padinoje, iki Pirmojo pasaulinio karo čia buvo daugiau, kaip 100 lietuvių ūkių. Kiti įkurdinti 30 km nuo Čiorna Padinos, Talovkoje (apie 60 ūkių). Netrukus Čiorna Padinos lietuviai už 12 km įkūrė trečią kaimą – Litovką (25 ūkiai).

Derlingos žemės tremtiniams leista imti tiek, kiek sugebės apdirbti, todėl lietuviai čia įkūrė nemažai didelių ūkių, po 80-200 ha, daugelis darbams samdė vietinius rusus. 1870–1938 m. veikė lietuviška mokykla, dab. pagrindinė mokykla. Pirmieji mokytojai Pranciškus Varnas, nuo 1910 m. – Petras Kriščiukaitis, nuo 1915 m. – Ona Baukytė, nuo 1922 m. – Petras Šutas. Po 1917 m. spalio perversmo dalis Čiorna Padinos lietuvių žuvo Rusijos pilietiniame kare. 1920–1921 m. – 1/4 šeimų grįžo į Lietuvą; grįžti ragino iš Lietuvos nuvykusi delegacija. Per 1929–1930 m. prasidėjusią kolektyvizaciją apie 1/3 likusių lietuvių buvo ištremta arba sunaikinta kaip buožės, į jų vietą atkelta rusų ir kitų tautybių žmonių.

XIX a.-XX a. sandūroje pastatyta medinė katalikų bažnyčia, jai JAV lietuviai dovanojo vargonus. Joje kunigavo Valiulis, Jonas Strikas, Jeronimas Skirgaila.1934 m. bažnyčia paversta grūdų sandėliu, apie 1965 m. nugriauta.

1963 m. į Čiorna Padiną atvyko pirmoji lietuvių lingvistinė tautosakinė ekspedicija (Norbertas Vėlius tyrė vietos lietuvių tautosaką, Aloyzas Vidugiris – kalbą). 1988 m., 1989 m., 1990 m., 1991 m., 1994 m. ir 1997 m. vyko Lietuvos mokslo ir kultūros darbuotojų ekspedicijos.

1963 m. kaime gyveno 40 lietuvių šeimų, apie 100 žmonių, 1994 m. buvo 24 lietuvių sodybos.

2004 m. J. Kazicko lėšomis kaime pastatyta koplyčia.

## Žymūs žmonės

Čiornaja Padinoje gimė verslininkas Juozas Kazickas.

## Literatūra
* Gražina Kadžytė. Volgos vanduo „Lietuvių tvenkiny”, Vilnius, 1995 m.
* Vytautas Indrašius „Lietuvybės židiniai Čiornaja Padinoje ir Talovkoje“ (Lietuvos aidas, 2014 03 03)
* Vytautas Indrašius. Išginti į užmarštį, (knyga apie 1863 m. sukilimo tremtinius nuo Dusetų ir Užpalių), Vilnius 2015 m. 430 psl. su iliustracijomis

## Šaltiniai

## Nuorodos
* Apylinkių žemėlapis
* Apie pirmąją ekspediciją į Černapadinę
Žiūrytiniečiai

**Žiūrytiniečiai** () - papėdgrybių (*Basidiomycetes*) klasės grybai. 

Jiems būdinga apvalios arba pailgos formos papėdė, skirtingai negu visų papėdgrybių su 4 išilginėmis pertvarėlėmis. Jų vaisiakūniai drebučių konsistencijos, nebijantys iki 10&nbsp;°C šalčio. Saprotrofai, kai kurie auga ant kitų grybų. Negausi grybų grupė (eilė). Keletas rūšių yra valgomos, bet maistinė vertė menka.

Šiai eilei priklauso šios šeimos ir gentys:
* Drebutiniai (*Exidiaceae*)
* Žiūrytiniai (*Tremellaceae*)
* *Aporpiaceae*
* *Christianseniaceae*
* *Cuniculitremaceae*
* *Hyaloriaceae*
* *Phragmoxenidiaceae*
* *Rhynchogastremataceae*
* *Sirobasidiaceae*
* *Tetragoniomycetaceae*
* *Tremellodendropsidaceae*

## Nuotraukos

Image:Tremella mesenterica 1.jpg|Raukšlinis žiūrytis
Image:Baumstumpf Pilz 3274.jpg|Lapienis žiūrytis
Image:Calocera cornea pl 01.jpg|Mažasis tampriagrybis
Image:Exidia sp.jpg|Drebutis
Image:Pseudohydnum gelatinosum - Mezakla 01.jpg|Drebutinis netikradyglis
Žalgiris Panevėžys

**Panevėžio „Žalgiris“** – buvęs Lietuvos futbolo klubas iš Panevėžio.

## Istorija

1947 m. visoje Lietuvoje būrėsi komandos vienijamos respublikinės „Žalgirio“ sporto draugijos. 

Panevėžiečiai subūrė savo futbolo komandą žinomą „Žalgirio“ pavadinimu. Į naujadarą perėjo buvę Lokomotyvas Panevėžys ir MSK Panevėžys žaidėjai.

Tais pačiais metais komandai paskirta vieta aukščiausioje lygoje. Joje žalgiriečiai kovojo šešis sezonus, o vėliau iškrito iš lygos.

Pasibaigus „Žalgirio“ vajui, komanda buvo išformuota.

## Pasiekimai

## Sezonai

|}

## Nuorodos
Laisvė Kretinga

**Kretingos „Laisvė** – buvusi Lietuvos futbolo komanda iš Kretingos.

## Istorija
1960–1961 m. A klasės pirmenybėse dalyvavo Kretingos „Laisvės“ komanda. Liko 12 vietoje.

Kitais metais buvo įkurtas Kretingos „Minijos“ futbolo klubas.

## Sezonai

|}

## Taip pat žiūrėti
* FK Minija Kretinga

## Šaltiniai

## Nuorodos
* RSSSF duomenų bazė (žr. 1960–1961)
Elektra Mažeikiai

**Mažeikių „Elektra“** – Lietuvos futbolo komanda iš Mažeikių.

## Istorija
Mažeikiuose dar nuo XX a. vidurio buvo komanda, nuolat žaisdavusi aukščiausiojoje lygoje. 

1961 m. buvo suburta **ETG** futbolo komanda prie Mažeikių elektrotechnikos gamyklos. (Gamykla buvo įkurta 1959 m., priklausė Vilniaus „Elfos“ gamybiniam susivienijimui). 

Penkis sezonus **ETG**, o vėliau **„Elektra“** praleido A klasės pirmenybėse (Aukščiausioje lygoje). 

1966 m. aukščiausioje lygoje liko 15 vietoje (paskutiniai) ir sekė kritimas į Pirmą lygą.

Galiausiai, „Elektros“ komanda sunyko. Tai įvyko po 1971 m. sezono. 

## Pasiekimai
* **A klasė (D1):**
: **9 vieta:** 1964 ir 1965.

## Sezonai

|}
|}

## Treneriai
* nežinoma.

## Šaltiniai
FC Veterans d’Andorra

**Futbol Club Veterans d’Andorra**, o trmpai **FC Veterans d’Andorra** bei **Andoros „Veterans“** – Andoros futbolo klubas iš Andora la Veljos. 

## Istorija
Klube tikriausiai žaidė FC Andorra klubo, žaidžiančio Ispanijos futbolo sistemoje, veteranai.

2022–2023 m. rungtyniavo Ispanijos Antrame divizione.

## Pasiekimai

## Sezonai

|}

## Išnašos

## Nuorodos
* Globalsportsarchive
* RSSSF duomenų bazė
Andoros futbolo supertaurė

**Andoros futbolo supertaurė** () – Andoros futbolo trofėjus, į kurį kasmet pretenduoja  ir  laimėtojas. Turnyras vykdomas nuo 2003 m., rungtynės vyksta sezono pradžioje, ankstyvą rudenį.

## Nugalėtojai

2003–2024 m. Andoros supertaurę yra laimėjusios 6 komandos, tarp kurių sėkmingiausia – FC Santa Coloma (7 trofėjai).

|-
| FC Santa Coloma || 7 || 2003, 2005, 2007, 2008, 2015, 2017, 2019
|-
| UE Sant Julia || 6 || 2004, 2009, 2010, 2011, 2014, 2018
|-
| Inter Escaldes || 4 || 2020, 2021, 2022, 2023
|-
| Lusitanos Andorra || 2 || 2012, 2013
|-
| UE Santa Coloma || 2 || 2016, 2024
|-
| Rangers Andorra || 1 || 2006
|}

## Rungtynės

|-
|  || FC Santa Coloma || UE Sant Julia || 3-2 (prat.)
|-
|  || UE Sant Julia || FC Santa Coloma || 2-1 
|-
|  || FC Santa Coloma || UE Sant Julia || 1-0 
|-
|  || Rangers Andorra || FC Santa Coloma || 4-3 (prat.)
|-
|  || FC Santa Coloma || Rangers Andorra || 1-0
|-
|  || FC Santa Coloma || UE Sant Julia || 3-0
|-
|  || UE Sant Julia || FC Santa Coloma || 2-1
|-
|  || UE Sant Julia || FC Santa Coloma || 3-2 (prat.)
|-
|  || UE Sant Julia || FC Santa Coloma || 4-3
|-
|  || Lusitanos Andorra || FC Santa Coloma || 2-1
|-
|  || Lusitanos Andorra || UE Santa Coloma || 1-0
|-
|  || UE Sant Julia || FC Santa Coloma || 1-0
|-
|  || FC Santa Coloma || UE Sant Julia || 1-1 (baud. 5-4)
|-
|  || UE Santa Coloma || FC Santa Coloma || 1-0
|-
|  || FC Santa Coloma || UE Santa Coloma || 1-0 (prat.)
|-
|  || UE Sant Julia || FC Santa Coloma || 2-1
|-
|  || FC Santa Coloma || UE Engordany || 2-1
|-
|  || Inter Escaldes || FC Santa Coloma || 2-0
|-
|  || Inter Escaldes || UE Sant Julia || 2-1
|-
|  || Inter Escaldes || Atletic Escaldes || 2-1
|-
|  || Inter Escaldes || Atletic Escaldes || 3-1
|-
|  || UE Santa Coloma || Inter Escaldes || 2-1
|}

## Nuorodos
* Andorra - List of Cup Finals (Rsssf.org)
* Super Cup archive (Flashscore.com)
Andoros futbolo taurė

**Andoros futbolo taurė** (arba ***Konstitucijos taurė***, ) – Andoros futbolo turnyras, pagrindinis taurės turnyras šalyje. Turnyre dalyvauja 11 komandų – visos iš 1–2 pakopų, ankstesniais metais leista dalyvauti ir dukterinėms komandoms. Taurės laimėtojai patenka į UEFA konferencijų lygą.

## Istorija

Vyksta nuo 1990 m., nors FIFA ir UEFA turnyrą pripažino tik nuo 1995 m., kai jau buvo įkurta Andoros futbolo federacija. 2023 m. pagal rėmėjus pavadinta *Copa Constitució Valira Seguretat*.

## Nugalėtojai

1995–2025 m. Andoros taurę yra laimėjusios 9 komandos, tarp jų sėkmingiausia – FC Santa Coloma (9 kartai).

|-
| FC Santa Coloma || 9 || 2001, 2003, 2004, 2005, 2006, 2007, 2009, 2012, 2018
|-
| UE Sant Julia || 6 || 2008, 2010, 2011, 2014, 2015, 2021
|-
| Principat Andorra || 5 || 1995, 1996, 1997, 1998, 1999
|-
| UE Santa Coloma || 4 || 2013, 2016, 2017, 2024
|-
| Inter Escaldes || 3 || 2020, 2023, 2025
|-
| Lusitanos Andorra || 1 || 2002
|-
| UE Engordany || 1 || 2019
|-
| Atletic Escaldes || 1 || 2022
|-
| Constellacio Andorra || 1 || 2000
|}

## Finalai

|-
|  || Principat Andorra || FC Santa Coloma || 2-0
|-
|  || Principat Andorra || UE Sant Julia || 7-0 
|-
|  || Principat Andorra || FC Santa Coloma || 4-3 
|-
|  || Principat Andorra || FC Santa Coloma || 3-1 
|-
|  || Constellacio Andorra || FC Encamp || 6-0
|-
|  || FC Santa Coloma || UE Sant Julia || 2-0
|-
|  || Lusitanos Andorra || Inter Escaldes || 2-0
|-
|  || FC Santa Coloma || UE Sant Julia || 5-3
|-
|  || FC Santa Coloma || UE Sant Julia || 1-0
|-
|  || FC Santa Coloma || UE Sant Julia || 2-1
|-
|  || FC Santa Coloma || Rangers Andorra || 1-1 (baud. 5-3)
|-
|  || FC Santa Coloma || UE Sant Julia || 2-2 (baud. 4-2)
|-
|  || UE Sant Julia || FC Lusitanos || 6-1
|-
|  || FC Santa Coloma || FC Lusitanos || 6-1
|-
|  || UE Santa Coloma || UE Sant Julia || 1-0
|-
|  || UE Sant Julia || UE Santa Coloma || 3-1
|-
|  || FC Santa Coloma || FC Lusitanos || 1-0
|-
|  || UE Santa Coloma || UE Sant Julià || 3-2
|-
|  || UE Sant Julia || FC Lusitanos || 2-1
|-
|  || UE Sant Julia || FC Santa Coloma || 1-1 (baud. 5-4)
|-
|  || UE Santa Coloma || UE Engordany || 3-0
|-
|  || UE Sant Julia || FC Santa Coloma || 1-0
|-
|  || FC Santa Coloma || UE Sant Julià || 2-1
|-
|  || UE Engordany || FC Santa Coloma || 2-0
|-
|  || Inter Escaldes || FC Santa Coloma || 2-0
|-
|  || UE Sant Julià || Atlètic CE || 2-1
|-
|  || Atlètic CE || UE Extremenya || 4-1
|-
|  || Inter Escaldes || FC Santa Coloma || 2-1
|- 
|  || UE Santa Coloma || FC Pas de la Casa || 1-0 (prat.)
|-
|  || Inter Escaldes || Atletic Escaldes || 1-0
|}

## Nuorodos
* Andorra - List of Cup Finals (Rsssf.org)
* Copa Constitució archive (Flashscore.com)
* Samtlige pokalfinaler fra Andorra (Foot.dk)